**Zapisnik rednega letnega občnega zbora Orientacijske zveze Slovenije**,

ki je potekal **v ponedeljek, 9. 1. 2017 od 18. do 20. ure v prostorih Instituta Jožef Stefan na Jamovi cesti 39 v Ljubljani.**

**Prisotni:**

Predstavniki klubov članov OZS:

1. Kamniški OK: Mojca Flerin
2. Mariborski OK: Miha Škarabot po pooblastilu
3. OK Azimut: Igor Bončina, Klemen Kenda
4. OK Brežice: Jaka Piltaver
5. OK Komenda: Jernej Zorman, Irena Hacin Kölner
6. OK Polaris: Dušan Petrovič
7. OK Slovenske Konjice: Daniel Lebar
8. OK Tivoli: Ana Pribaković Borštnik, Andrej Borštnik, Jan Dovč
9. OK Trzin: Krešo Keresteš
10. Škofjeloški OK: Matjaž Draksler, Jerca Bernik

**Opravičili so se:**

Grega Raj (OK Slovenj Gradec), Marija Kovač (PD Ajdovščina)

**Dnevni red občnega zbora:**

1. Izvolitev delovnih organov in potrditev dnevnega reda
2. Vsebinska poročila o delu komisij in reprezentanc v letu 2016 in razprava na poročila
	1. poročilo Tekmovalno-sodniške komisije (TSK)
	2. poročilo Trenersko-izobraževalne komisije (TIK)
	3. poročilo Komisije za karte
	4. poročilo Komisije za šolska tekmovanja
	5. poročilo o delu članske reprezentance OT
	6. poročilo o delu mladinske reprezentance OT
	7. poročilo komisije in reprezentance PreO
	8. poročilo komisije in reprezentance MTBO
	9. poročilo komisije in reprezentance SKIO
3. Poročila o delu OZS v letu 2016 in razprava
	1. finančno (računovodsko) poročilo
	2. poročilo gospodarja
	3. poročilo predsednika o delu OZS
	4. poročilo Disciplinskega sodišča
	5. poročilo Nadzornega odbora
4. Razrešitev vodstva OZS
5. Pregled članstva (klubi)
6. Izvolitev novega vodstva OZS
7. Plan dela OZS za leto 2017, potrditev koledarja in finančni načrt
8. Plan dela komisij in reprezentanc za leto 2017
9. Članarina za leto 2017
10. Tekmovalni pravilniki
11. Razno

**K 1 - Izvolitev delovnih organov in potrditev dnevnega reda**

Predsednica IO OZS je ob pričetku občnega zbora ugotovila, da je občni zbor sklepčen, ker je zastopana več kot polovica klubov ter predlagala vodstvo občnega zbora.

**Sklep 1:** Občni zbor potrjuje predlagano vodstvo občnega zbora – predsednika Dušana Petroviča, zapisničarko Jerco Bernik in overitelja Klemna Kendo ter Miho Škarabota. ***Soglasno sprejet.***

Po izvolitvi je Dušan P. prevzel besedo. Predstavil je dnevni red. Podan je bil predlog o združitvi 10. in 11. točke dnevnega reda. Poleg tega je bil podan predlog o spremembi 7. točke dnevnega reda, in sicer v Plan dela OZS za leto 2017 in finančni načrt. Koledar tekmovanj je bil namreč že potrjen na eni izmed sej IO OZS. Dnevni red je bil sprejet, dodatnih pripomb ni bilo.

**Sklep 2:** Občni zbor se strinja s predlaganimi spremembami. ***Soglasno sprejet.***

**K 2 - Vsebinska poročila o delu komisij in reprezentanc v letu 2016 in razprava na poročila**

Dušan P. je povedal, da so bila poročila vseh komisij in reprezentanc predhodno posredovana udeležencem, zato se le-ta niso ponovno brala. Udeleženci občnega zbora so bili pozvani, da podajo morebitne popravke ali dopolnitve posameznih poročil.

* 1. Poročilo Tekmovalno-sodniške komisije (TSK) – *Ana P. B. je opozorila, da je IO OZS v preteklem letu sprejel sklep, ki od sodnika striktno zahteva upoštevanje pravilnika, po katerem mora organizator tekmovanja sodniku zagotoviti karte vsaj 14 dni pred izvedbo tekmovanja, v nasprotnem je sodnik dolžan tekmo odpovedati .*
	2. Poročilo Trenersko-izobraževalne komisije (TIK)
	3. Poročilo Komisije za karte
	4. Poročilo Komisije za šolska tekmovanja – *poročilo je potrebno popraviti v delu, kjer je navedeno, da je OK Polaris organiziral več tekmovanj po šolah na območju Slovenije ter v delu, kjer je navedeno, da je na končni razplet šolskega tekmovanja vplivala tudi sreča.*
	5. Poročilo o delu članske reprezentance OT
	6. Poročilo o delu mladinske reprezentance OT
	7. Poročilo komisije in reprezentance PreO
	8. Poročilo komisije in reprezentance MTBO
	9. Poročilo komisije in reprezentance SKIO

**Sklep 3:** Občni zbor OZS sprejema poročila komisij in reprezentanc iz točke 2 (priloge k zapisniku). ***Soglasno sprejet.***

**K 3 - Poročila o delu OZS v letu 2016 in razprava**

1. Finančno (računovodsko) poročilo

Ana je predstavila finančno (računovodsko) poročilo, ki ga je pripravil Vlado. Ob tem je pozvala vodje reprezentanc in projektov k pravočasni najavi konkretnih aktivnosti in stroškov.

**Sklep 4:** Občni zbor OZS sprejema letno finančno poročilo (priloga k zapisniku). Po zaključku vseh obračunov so možne še manjše spremembe. ***Soglasno sprejet.***

1. Poročilo gospodarja

Jernej Z. je predstavil poročilo gospodarja in povzel stanje glede opreme.

Ker gospodar še nima vse opreme vrnjene, ni mogel pripraviti pregleda stanja vse opreme. Zato se sprejme ustno poročilo gospodarja, do 31. 1. 2017 pa le-ta opravi celovit popis opreme in pripravi končno poročilo, ki ga obravnava in potrdi IO OZS.

**Sklep 5:** Gospodar do 31. 1. 2017 naredi celovit popis opreme in posreduje končno poročilo, ki ga obravnava in potrdi IO OZS. ***Soglasno sprejet.***

1. Poročilo predsednice o delu OZS

Ana je predstavila poročilo predsednice o delu OZS, ki predstavlja tudi povzetek vseh ostalih poročil.

**Sklep 6:** Občni zbor sprejema in potrjuje poročilo predsednice IO OZS (priloge k zapisniku). ***Soglasno sprejet.***

1. Poročilo disciplinskega sodišča

Disciplinsko sodišče ni pripravilo poročila, saj ni obravnavalo nobenega primera.

**K 4 - Razrešitev vodstva OZS**

1. poročilo Nadzornega odbora

Nadzorni odbor je med letom spremljal delovanje zveze in njenih organov preko informacij objavljenih na spletni strani in posredovanih preko liste OZS ter tudi pregledal finančno poslovanje.

Nadzorni odbor ugotavlja in predlaga naslednje:

1. Delovanje zveze in njenih organov je potekalo v okviru pravil in sprejetih sklepov. Večina planiranih aktivnosti in sklepov IO je bila realizirana, kar je razvidno iz predloženih poročil.
2. Nadzorni odbor predlaga občnemu zboru, da predložena poročila sprejme.

**Sklep 7:** Občni zbor se je seznanil s poročilom nadzornega odbora, ki je bilo pozitivno (priloga k zapisniku) in razrešuje dosedanje vodstvo OZS. ***Soglasno sprejet.***

**K 5 - Pregled članstva (klubi)**

OK Prekmandeljc je v letu 2016 formalno prenehal delovati in je s pisno izjavo zaprosil za izstop iz članstva v OZS. RJZ sicer že dve leti ni prijavil tekmovalcev v sistem tekmovanj, a si pri OZS še vedno izposoja opremo in na osnovi razprave občni zbor ugotavlja, da je v interesu OZS, da RJZ ostane v članstvu zveze, se pa z njimi skuša navezati stik glede možnosti okrepitve dejavnosti.

**Sklep 8:** OK Prekmandeljc na osnovi pisne izjave izstopa iz članstva v OZS. ***Soglasno sprejet.***

**Sklep 9:** Občni zbor ugotavlja, da vseh ostalih 13 klubov izpolnjuje pogoje za članstvo v zvezi. ***Soglasno sprejet.***

**K 6 - Izvolitev novega vodstva OZS**

Predlog novega vodstva OZS:

Predsednica IO: Ana Pribaković Borštnik, OK Tivoli

Podpredsednik IO: Miha Škarabot, OK Polaris

Sekretarka: Jerca Bernik, ŠOK

Blagajnik: Vladimir Sedej, OK Azimut

Tekmovalno-sodniška komisija: Andrej Borštnik, OK Tivoli

Komisija za kolesarsko orientacijo: Grega Raj, OK Slovenj Gradec

Komisija za precizno orientacijo: Krešo Keresteš, OK Trzin

Komisija za smučarsko orientacijo: Iztok Rojc, OK Polaris

Trenersko izobraževalna komisija: Dušan Petrovič, OK Polaris

Komisija za karte: Igor Bončina, OK Azimut

Komisija za šolska tekmovanja: Aleš Ferenc, OK Tivoli

Koordinator za študentska tekmovanja: Eneja Osterman, OK Polaris

Predstavnik v OKS: Klemen Kenda, OK Azimut

Selektor članske reprezentance: Klemen Kenda, OK Azimut

Selektor mladinske reprezentance: Jaka Piltaver, OK Brežice

Gospodar (skrbnik opreme): Jernej Zorman, OK Komenda

Koordinator financiranja projektov: Vlado Sedej, OK Azimut

Urednik spletne strani: Andrej Borštnik, OK Tivoli

**Sklep 10:** Občni zbor OZS potrjuje novo vodstvo OZS. ***Soglasno sprejet.***

Predlog članov IO OZS:

1. Ana Pribaković Borštnik, OK Tivoli, predsednica
2. Miha Škarabot, OK Polaris, podpredsednik
3. Jerca Bernik, ŠOK, sekretarka
4. Vladimir Sedej, OK Azimut, blagajnik
5. Andrej Borštnik, OK Tivoli, Tekmovalno-sodniška komisija
6. Igor Bončina, OK Azimut, Komisija za karte
7. Krešo Keresteš, OK Trzin, Komisija za precizno orientacijo
8. Jaka Piltaver, OK Brežice
9. Jernej Zorman, OK Komenda
10. Irena Hacin Kölner, OK Komenda
11. Mojca Flerin, Kamniški OK
12. Matjaž Draksler, ŠOK

**Sklep 11:** Občni zbor OZS potrjuje predlog članov novega Izvršnega odbora OZS. ***Soglasno sprejet.***

Predlog nadzornega odbora, disciplinskega sodišča in komisije za priznanja:

**Nadzorni odbor:**

1. Silvij Močnik (OK Azimut)
2. Mojca Foški (OK Polaris)
3. Bojan Jevševar (OK Brežice)

**Sklep 12:** Občni zbor OZS potrjuje predlog članov Nadzornega odbora OZS. ***Soglasno sprejeto.***

**Disciplinsko sodišče:**

1. Aleš Poljanšek (OK Azimut)
2. Roman Sladič (OK ŠOK)
3. Marija Kovač (PD Ajdovščina)

Dodatna člana:

1. Barbara Kmetec (Kamniški OK)
2. Boris Bauman (Mariborski OK)

**Komisija za priznanja:**

1. Dušan Petrovič (OK Polaris)
2. Romana Zupan (OK Komenda)
3. Ana Pribaković Borštnik (OK Tivoli)

**Sklep 13:** Občni izbor OZS potrjuje predlog članov Disciplinskega sodišča in Komisije za priznanja OZS. ***Soglasno sprejet.***

**K 7 - Plan dela OZS za leto 2017 in finančni načrt**

1. plan dela OZS
2. finančni načrt

Ana P. B. je predstavila predlog letnega programa dela in letnega finančnega načrta OZS za leto 2017.

**Sklep 14:** Občni zbor sprejema predlagani letni program dela in letni finančni načrt OZS za leto 2017 (priloga k zapisniku). ***Soglasno sprejet.***

**Sklep 15:** Občni zbor pooblašča IO OZS, da med letom prilagodi izvajanje letnega finančnega načrta višin dotacij s strani Ministrstva za izobraževanje, znanost in šport ter Fundacije za šport. ***Soglasno sprejet.***

**Sklep 16:** Občni zbor predlaga prednostno namenjanje finančnih sredstev za podporo delu z mladimi. ***Soglasno sprejet.***

**K 8 - Plan dela komisij in reprezentanc za leto 2017**

Plani dela komisij in reprezentanc so bili posredovani vnaprej, zato le-ti niso bili posebej predstavljeni. Dušan P. je udeležence občnega zbora pozval, da podajo morebitne popravke ali dopolnitve.

**Sklep 17:** Občni zbor sprejema vse predlagane plane dela reprezentanc in komisij za sezono 2017. ***Soglasno sprejet.***

**K 9 - Članarina za leto 2017**

Prisotni so pri razpravi o članarini imeli več različnih predlogov, od predloga o različni višini članarine za odrasle in otroke, do predlogov o deležu fiksnega zneska članarine kluba ne glede na število tekmovalcev.

**Sklep 18:** Občni zbor OZS sprejema članarino v višini 6 EUR na registriranega člana v katerikoli panogi orientacije, ne glede na to v koliko panogah tekmuje. ***Soglasno sprejet.***

**Sklep 19:** Minimalna članarina kluba znaša 18 EUR, kar predstavlja članarino registracije treh tekmovalcev, če so torej v klubu registrirani manj kot trije člani, mora le-ta kljub temu plačati članarino za tri člane. ***Soglasno sprejet.***

**K10 -** **Tekmovalni pravilniki**

Predlog tekmovalnega pravilnika MŽ10 je bil predčasno posredovan udeležencem občnega zbora. Dušan P. je le-te pozval, da podajo morebitne popravke in dopolnitve.

Irena H. K. je podala dve pripombi, ki sta bili sprejeti in bosta dopolnjeni v pravilniku in se nanašata na oddaljenost proge od prireditvenega prostora ter na zapis v razpisu vsakega tekmovanja.

**Sklep 20:** Tekmovalni pravilnik MŽ10 je sprejet in je del Pravilnika za organizacijo državnih tekmovanj v orientacijskem teku. **Soglasno sprejet**.

**Sklep 21:** OK Komenda določi člana svojega kluba, ki bo na vsaki tekmi skrbel za preverjanje ustreznosti postavitve prog in ostalih določil vezanih na kategorijo MŽ10, skladno s pravilnikom. **Soglasno sprejet**.

Poleg tega je bil predstavljen dodatek k pravilniku glede uporabe kart na državnih prvenstvih.

**Sklep 22:** Dodatek k pravilniku je sprejet, vendar ga je potrebno umestiti pod ustrezen člen Pravilnika uporabe kart na državnih prvenstvih ter dokončno definirati v nekaterih določilih (merilo, …), kar je v pristojnosti IO OZS. ***Soglasno sprejet.***

**K11 - Razno**

Miha Š., podpredsednik IO OZS, je predsednici Ani P. B. izročil Priznanje za 30 letno delo na področju orientacijskega teka, ki ji ga je podelila Športna zveza Ljubljane.

Občni zbor je bil zaključen ob 20.10.

Zapisala:

Jerca Bernik

Predsednik delovnega predsedstva:

Dušan Petrovič

Overitelja zapisnika:

Klemen Kenda Miha Škarabot